Projekt Rekonstrukcije dijela Vodoopskrbnog sustava Metković-EN.2.1.16

-REKONSTRUKCIJA OPSKRBNE MREŽE U ULICAMA ANDRIJE KAČIĆA MIOŠIĆA sv.FRANJE ASIŠKOGA , DIJELU ULICE ILIJE BOŠNJAKA I DIJELU ULICE IVE LOLE RIBARA –

Radove treba izvesti točno prema opisu troškovnika, a u stavkama gdje nije objašnjen način rada i posebne osobine finalnog produkta, Izvođač je dužan pridržavati se uobičajenog načina rada, uvažavajući odredbe važećih standarda, uz obvezu izvedbe kvalitetnog proizvoda. Osim toga, Izvođač je obvezan pridržavati se uputa Inženjera u svim pitanjima koja se odnose na izbor i obradu materijala i način izvedbe pojedinih detalja, ukoliko to nije već detaljno opisano troškovnikom, a naročito u slučajevima kada se zahtjeva izvedba van propisanih standarda.

Cijene pojedinih radova moraju sadržavati sve elemente koji određuju cijenu gotovog proizvoda, a u skladu sa odredbama troškovnika. Ako izvođač sumnja u valjanost ili kvalitetu nekog propisanog materijala i drži da za takvu izvedbu ne bi mogao preuzeti odgovornost, dužan je o tome obavijestiti Projektanta i nadzornog inženjera s obrazloženjem i dokumentacijom. Konačnu odluku donosi projektant u suglasnosti s nadzornim inženjerom, nakon proučenog prijedloga Izvođača.

Jedinične cijene pojedinih stavaka zaračunate su sa cjelokupnom vrijednosti materijala uključujući montažu, transport, prijenos, skele, izradu i zatvaranje zidnih i podnih usjeka, prodora, zaštitnu ogradu pri izradi iskopa i sl.

Izvođač je dužan održavati gradilište čistim uz svakodnevno čišćenje od ostataka materijala i smeća. Svi sudionici u gradnji moraju se pridržavati odredbi propisanih Zakonom o prostornom uređenju (NN 153/13) i Zakonom o gradnji (NN 153/13).

Svi nacrti iz dokumentacije za nadmetanje su preuzeti iz projektne dokumentacije i Ponuditeljima se sugerira detaljan uvid u projektnu dokumentaciju, kako bi stekli realnu sliku o projektu. Svi eventualni nedostaci i neusklađenosti postojeće projektne dokumentacije moraju biti ispravljeni na razini izvedbene dokumentacije. Ukoliko obim izmjena bude takav da je potrebno izraditi izmjene i dopune glavnog projekta, Izvođač će iste izraditi i ishoditi stručnu reviziju i izmjenu i dopunu potvrde glavnog projekta, na osnovu koje će, potom, izraditi izvedbenu projektnu dokumentaciju i u tom slučaju preuzeti na sebe odgovornost za cjelokupni projekt.

Svi projekti moraju biti u skladu sa svim odredbama zakonske regulative kojom se obrađuje zaštita na radu, zaštita od buke i neugodnih mirisa, što je posebno bitno naglasiti kod rekonstrukcije postojećih objekata gdje se u građevinskom smislu ne mijenjaju gabariti.

########## 1.9. SPECIFIKACIJE CIJEVI, OKANA I POKLOPACA

- 1.9.1. CJEVOVODI ZA VODOOPSKRBU

Svi cjevovodi su predviđeni od slijedećeg materijala i to: • polietilen (PE), izrađen od PE100, SDR 17, PN 10 bara • nodularni lijev (duktil).

Za profile veće od DN 160 mm potrebno je upotrijebiti materijal iz glavnog projekta odnosno Troškovnika. Ukoliko se mijenja materijal predviđen u glavnom projektu (troškovnik) , ponuditelj se obvezuje o vlastitom trošku izraditi izmjene projektne dokumentacije te ishoditi potrebne izmjene i dopune dozvole (potvrda gl.projekta građ .dozvola i sl. ) . Izvršenje navedenog ne može biti razlog za produžetak roka izvođenja radova

########## Materijal cijevi-Norma

PE niz normi HRN EN 12201 Duktilne željezne cijevi HRN EN 545

KNJIGA 1: Upute ponuditeljima i obrasci 61